กรุงศรีออกมาตรการช่วยลดภาระหนี้ลูกค้าชุดใหญ่
กรุงศรีออกมาตรการเพิ่มเติมช่วยเหลือลูกค้าที่ได้รับผลกระทบจากโควิด-19
22 ม.ค. 2564

กรุงศรี (ธนาคารกรุงศรีอยุธยา จำกัด (มหาชน) และบริษัทในเครือ) ออกมาตรการเร่งด่วนเพิ่มเติมเพื่อช่วยเหลือลูกค้าครอบคลุมทุกกลุ่ม ทั้งลูกค้าบุคคล ลูกค้าผู้ประกอบการรายย่อย และลูกค้าธุรกิจ ที่ได้รับผลกระทบจากสถานการณ์การแพร่ระบาดของโควิด-19 ระลอกใหม่นี้
นายเซอิจิโระ อาคิตะ กรรมการผู้จัดการใหญ่และประธานเจ้าหน้าที่บริหาร ธนาคารกรุงศรีอยุธยา จำกัด (มหาชน) กล่าวว่า “กรุงศรีได้ติดตามสถานการณ์การแพร่ระบาดของโควิด-19 ระลอกใหม่อย่างใกล้ชิด และเร่งหารือถึงผลกระทบ เพื่อออกมาตรการเพิ่มเติมให้ความช่วยเหลือและแบ่งเบาภาระของลูกค้า อีกทั้งยังเป็นการช่วยประคับประคองเศรษฐกิจของประเทศให้ก้าวข้ามสภาวะที่ยากลำบากนี้ไปได้ ซึ่งธนาคารได้มีการรวบรวมและวิเคราะห์ข้อมูลด้านความต้องการของลูกค้ามาใช้ในการออกมาตรการช่วยเหลือที่เหมาะสม ทั้งในด้านสินเชื่อและการปรับปรุงโครงสร้างหนี้ พร้อมทั้งให้เงินทุนหมุนเวียนและเสริมสภาพคล่องเพิ่มเติมแก่ลูกค้า”
รายละเอียดความช่วยเหลือตามมาตรการช่วยเหลือ ประกอบด้วย
สำหรับลูกค้าสินเชื่อบ้าน และสินเชื่อส่วนบุคคล (1 มกราคม – 30 มิถุนายน 2564) พักการชำระเงินต้น สูงสุด 3 เดือน พักการชำระหนี้เงินผ่อนชำระค่างวด (เงินต้นและดอกเบี้ย) สูงสุดไม่เกิน 3 เดือน ปรับลดจำนวนเงินผ่อนชำระค่างวด อย่างน้อยไม่ต่ำกว่า 30% ของค่างวดเดิม
สินเชื่อบุคคล เปลี่ยนจากวงเงินหมุนเวียนเป็นผ่อนชำระค่างวด สูงสุดไม่เกิน 48 เดือน
ลูกค้าสินเชื่อธุรกิจรายย่อย (1 มกราคม – 30 มิถุนายน 2564) พักชำระเงินต้น สูงสุดไม่เกิน 12 เดือน พักชำระค่างวด (เงินต้นและดอกเบี้ย) สูงสุดไม่เกิน 6 เดือนปรับลดจำนวนเงินผ่อนชำระค่างวด สูงสุดไม่เกิน 50% และไม่เกิน 12 เดือน
ลูกค้าสินเชื่อธุรกิจ ธนาคารจะพิจารณามาตรการช่วยเหลือตามผลกระทบที่ลูกค้าได้รับ แล้วแต่กรณี
ลูกค้าสินเชื่อบ้าน สินเชื่อส่วนบุคคล และ สินเชื่อเพื่อธุรกิจรายย่อย สามารถแจ้งความประสงค์ขอรับมาตรการช่วยเหลือได้ที่ www.krungsri.com หรือสอบถามรายละเอียดที่ Krungsri Call Center 1572 และสาขาธนาคารกรุงศรีอยุธยาทั่วประเทศลูกค้าธุรกิจติดต่อผู้จัดการธุรกิจสัมพันธ์ (Relationship Manager)
สำหรับลูกค้าสินเชื่อยานยนต์ กรุงศรี ออโต้ (1 มกราคม – 30 มิถุนายน 2564) มาตรการให้ความช่วยเหลือลูกค้าที่ได้รับผลกระทบจาก COVID-19 โดยพิจารณาตามผลกระทบที่ลูกค้าได้รับในพื้นที่ที่มีความเข้มงวดและควบคุมสูงสุด พักชำระค่างวดสูงสุดระยะเวลา 3 เดือน ปรับลดจำนวนเงินผ่อนชำระค่างวดลง สูงสุด 30%




ขณะที่ ลูกค้าบัตรเครดิตและบัตรสินเชื่อของกรุงศรี คอนซูมเมอร์ มีรายละเอียดดังนี้
มาตรการที่ 1 : มาตรการช่วยเหลือสำหรับลูกค้าทุกราย - ลดยอดชำระขั้นต่ำต่อเดือน
ผลิตภัณฑ์บัตรเครดิตจากเดิม 10% เหลือ 5% ตามรอบบัญชี ถึง 31 ธันวาคม 2564 สำหรับลูกค้าทุกราย โดยมิต้องติดต่อแจ้งความจำนง
ผลิตภัณฑ์สินเชื่อส่วนบุคคลจากเดิม 5% เหลือ 3% ตามรอบบัญชี ถึง 31 ธันวาคม 2564 สำหรับลูกค้าทุกราย โดยมิต้องติดต่อแจ้งความจำนง
มาตรการที่ 2 : มาตรการช่วยเหลือสำหรับลูกค้าที่มีสถานะบัญชีปกติ - ปรับลดดอกเบี้ยเป็นกรณีพิเศษ และขยายเวลาผ่อนชำระนานสูงสุด 99 เดือน สำหรับลูกค้าที่มีสถานะบัญชีปกติ ในกลุ่มธุรกิจที่ได้รับผลกระทบ โดยลูกค้าต้องลงทะเบียนแจ้งความจำนง และจะได้รับการพิจารณาเป็นรายกรณี
ผลิตภัณฑ์บัตรเครดิตและผลิตภัณฑ์สินเชื่อส่วนบุคคล รับอัตราดอกเบี้ยพิเศษ และลดภาระการชำระคืนด้วยการขยายระยะเวลาผ่อนชำระนานสูงสุด 99 เดือนทั้งนี้ ลูกค้าสามารถลงทะเบียนรับพิจารณาความช่วยเหลือดังกล่าว ผ่านแอปพลิเคชั่น UCHOOSE ตั้งแต่วันนี้ - 30 มิถุนายน 2564 นี้
มาตรการที่ 3: มาตรการช่วยเหลือสำหรับลูกค้าที่มียอดค้างชำระ - ปรับลดยอดผ่อนชำระรายเดือน ด้วยการขยายระยะเวลาในการผ่อนชำระนานสูงสุด 99 เดือน (ปรับโครงสร้างหนี้) พร้อมอัตราดอกเบี้ยพิเศษ สำหรับผลิตภัณฑ์บัตรเครดิตและผลิตภัณฑ์สินเชื่อส่วนบุคคล
โดยลูกค้าในกลุ่มธุรกิจที่ได้รับผลกระทบสามารถแจ้งความจำนง หรือติดต่อมายังบริษัท และจะได้รับการพิจารณาเป็นรายกรณี